钦定古今图书集成/明伦汇编/闺媛典/第092卷 > 李传妾阿钏
## 钦定古今图书集成/明伦汇编/闺媛典/第092卷 > 李传妾阿钏

按《温州府志》：“阿钏，乐清李传妾，有艳姿，传妻陈氏，生
子未期而传亡。陈有异志，辄劝阻之。里有闻钏美者，
谋欲娶陈，冀并得钏，陈密许之。钏觉，泣白曰：‘主父有
子，复从人，奈何’？陈遂先行，遣人迎钏。钏度不能拒，乃
设酒馔，醉饱潜出，投河死。众莫知其所在。后三日，水
有浮尸，视之则钏也。”